# Όλα του γάμου δύσκολα (σειρά)

### Από τη Βικιπαίδεια, την ελεύθερη εγκυκλοπαίδεια

To εξώφυλλο του DVD της σειράς

Το Όλα του γάμου δύσκολα (αγγλ. τίτλος Dharma & Greg) ήταν μια Αμερικανική κωμική τηλεοπτική σειρά. Μεταδίδονταν μεταξύ 1997 και 2002 απο το τηλεοπτικό δίκτυο ABC. Στην Ελλάδα προβλήθηκε από την τηλεόραση του ΑΝΤ1.

Το σεναριακό εύρημα της σειράς ήταν η σχέση μεταξύ δυο αταίριαστων χαρακτήρων. Η Ντάρμα (Τζένα Έλφμαν) μεγαλωμένη απο χίπιδες γονείς ήταν δασκάλα γιόγκα και υπέρμαχος της Ανατολικής φιλοσοφίας. Ο Γκρέγκ (Τόμας Γκίμπσον) μεγαλωμένος σε μια πλούσια και συντηριτική οικογένεια της ανώτερης τάξης ήταν εισαγγελέας. Παντρεύτηκαν στο πρώτο τους ραντεβού. Η σειρά επικεντρώθηκε στην έγγαμη ζωή των δυο χαρακτήρων και όλα όσα συνεπάγεται μια τέτοια σχέση μεταξύ τόσο διαφορετικών ανθρώπων. Αν και συχνά χρειάζοταν συμβιβασμοί μεταξύ τους, τόσο η Ντάρμα όσο και ο Γκρέγκ ήταν σαφώς πιο μετριοπαθείς από τους ακραίους (συχνά στα όρια της καρικατούρας) χαρακτήρες των γονιών τους. Τα περισσότερα επεισόδια διαδραματίζονταν στο Σαν Φρανσίσκο, την πόλη που κατοικούσαν οι ήρωες της σειράς.

Η σειρά τέλειωσε το 2002, μετά απο 5 κύκλους, λόγω χαμηλής τηλεθέασης της τελευταίας σαιζόν και αλλαγής του κοινού στο οποίο απευθύνοταν.

## [Επεξεργασία] Βασικοί Χαρακτήρες

### [Επεξεργασία] Ντάρμα

Η Ντάρμα "Φρίντομ" Φίνκλεστιν Μοντγκόμερυ είναι ένα "παιδί των λουλουδιών" και σύζυγος του Γκρέγκ. Είναι πολύ ζωηρή, χαρούμενη και αυθόρμητη αλλά και πολύ πιο συμπονετική και καλή απ' οτι οι περισσότεροι άνθρωποι. Ενθαρύνει τον Γκρεγκ να βρει την ευτυχία παρά να ανησυχεί για πρακτικά θέματα όπως η δουλειά και τα χρήματα. Μην έχοντας φοιτήσει σε κάποιο συμβατικό σχολείο (έχει διδαχθεί κατ' οίκον απο τους γονείς της, Άμπυ και Λάρυ) έχει περιορισμένη αντίληψη και κατανόηση της Δυτικής κουλτούρας και έιναι αρκετά ευκολόπιστη ακόμα και με τους ξένους. Το όνομα της προέρχεται απο μια θεμελιώδη αρχή της Ινδικής φιλοσοφίας, το Ντάρμα ή αλλιώς "Νόμος της Φύσης".

Σύμφωνα με σημείωση του δημιουργού της σειράς, Chuck Lorre, αυτός και η Dottie Dartland αρχικά συνέλαβαν τη σειρά "σαν την ιστορία μιας γυναίκας, της οποίας η προσωπικότητα δεν είναι ένα νευρωτικό παράγωγο της κοινωνικής και οικογενειακής καταπίεσης, αλλά αποτέλεσμα ελεύθερης βούλησης και συμπόνιας". Όταν βέβαια σχεδόν απατάει τον Γκρεγκ, η σειρά παίρνει μια πολύ πιο δραματική τροπή.

### [Επεξεργασία] Γκρεγκ

Ο δικηγόρος Γκρέγκορυ "Γκρεγκ" Κλίφορντ Μοντγκόμερυ είναι ο σύζυγος της Ντάρμα. Είναι ένας έντιμος, ευϋπόληπτος, ευθυτενής και καθωσπρέπει άντρας, εντούτοις πολλές φορές φαίνεται εξαιρετικά ανοιχτόμυαλος. Η ζωή του υπήρξε πολύ βαρετή και ήρεμη πριν γνωρίσει και παντρευτεί τη Ντάρμα απο το πρώτο τους κιόλας ραντεβού. Απο τότε έγινε το αντίβαρο στον εκκεντρικό χαρακτήρα της γυναίκας του. Παρόλο που η σχέση τους υπήρξε περιπετειώδης, δεν έδειξε ποτέ να μετανιώνει για το γάμο τους.

## [Επεξεργασία] Άλλα Στοιχεία

- Η σειρά κυκλοφόρησε σε DVD (1oς κύκλος) τον Ιούλιο του 2006
- Τα σύμβολα του "γιν" και "γιάνγκ" χρησιμοποιήθηκαν σαν έμβλημα της σειράς
- Στα πρώτα επεισόδια η Ντάρμα και ο Γκρεγκ (αν και παντρεμένοι) μένουν χωριστά (μετακομίζουν στο ίδιο σπίτι στο επεισόδιο "It Takes A Village")
- Σε ένα απο τα επεισόδια όπου η Ντάρμα μαθαίνει ντράμς εμφανίζεται ο Μπομπ Ντίλαν.
- Στο τέλος κάθε επεισοδίου εμφανίζοταν για κλάσματα του δευτερολέπτου μια κάρτα με απόψεις του δημιουργού (Chuck Lorre) για διάφορα θέματα. Oι κάρτες αυτές με την ονομασία "Vanity Cards" μπορούσαν να διαβαστούν μόνο απο όσους έγραφαν τη σειρά σε βίντεο (κάνοντας παύση στο συγκεκριμένο σημείο).

## [Επεξεργασία] Εξωτερικοί Σύνδεσμοι

- Η σειρά στην IMDb
- H σειρά στο TV.com
- Αρχείο με τα "Vanity Cards"

Ανακτήθηκε από "http://el.wikipedia.org../../../%CF%8C/%CE%BB/%CE%B1/%CE%8C%CE%BB%CE%B1_%CF%84%CE%BF%CF%85_%CE%B3%CE%AC%CE%BC%CE%BF%CF%85_%CE%B4%CF%8D%CF%83%CE%BA%CE%BF%CE%BB%CE%B1_%28%CF%83%CE%B5%CE%B9%CF%81%CE%AC%29.html"

Κατηγορία: Τηλεοπτικές σειρές

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Deutsch
- English
- Suomi
- Français
- Italiano
- 日本語
- Nederlands
- Português
- Svenska